El prestigiós pintor Javier Calvo exposa al Castell d'Alaquàs
19/05/2003 13:37:00

# El prestigiós pintor Javier Calvo exposa al Castell d'Alaquàs

*   19/05/2003 13:37:00
*   [Imprimir](#)
*   Compartir
*    https://www.alaquas.org/documento.asp?id\_do=8606

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8606%2F0&title=Ajuntament%20d%27Alaqu%C3%A0s.%20Premsa.El%20prestigi%C3%B3s%20pintor%20Javier%20Calvo%20exposa%20al%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8606/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8606/8606_Form_4.jpg)](https://www.alaquas.org/ficheros/documentos/2003/2/8606/8606_Form_10.jpg "<a href='https://www.alaquas.org/ficheros/documentos/2003/2/8606/8606_Form_10.jpg' target=_blank><i class='fa fa-external-link' aria-hidden='true'></i>.El prestigiós pintor Javier Calvo exposa al Castell d'Alaquàs</a>")

La mostra "Otros lugares" pot ser visitada fins el 6 de juliol

El divendres 16 de maig es va inaugurar a la Sala La Nova del Centre Cultural Castell d'Alaquàs l'exposició "Otros lugares" del reconegut pintor Javier Calvo. A l'acte d'inauguració van assistir l'Alcalde d'Alaquàs, Jorge Alarte, la regidora de Cultura, Elvira García i Javier Calvo.

En les intervencions, l'Alcalde d'Alaquàs va agrair el pintor valencià el seu interés per haver cedit la seua mostra i va destacar també el Castell com a Centre Cultural per tal d'albergar exposicions d'aquest tipus. Així mateix, Javier Calvo va agrair l'Ajuntament d'Alaquàs per l'acollida que havia tingut la seua mostra i va fer una explicació de la seua obra. A continuació, les i els assistents van passar a contemplar l'exposició.

Es tracta d'una mostra en què l'artista fa un recorregut en imatges des de la regió asiàtica de Capadòcia fins l'estat de Senegal a l'Àfrica occidental. El recorregut pictòric entre aquests dos llocs passa també per paisatges de Birmània, Iemen i Eivissa.

Javier Calvo és un pintor de reconegut prestigi a nivell internacional. Té obres al fons de l'IVAM a València i al Centre d'Art Reina Sofia a Madrid i ha realitzat també nombroses exposicions individuals i col·lectives arreu del món. Javier Calvo és també catedràtic de disseny de moda, camp en què ha realitzat destacades col·laboracions en les passarel·les Cibeles i El Carme.

La mostra "Otros Lugares" podrà ser visitada fins el pròxim 6 de juliol a la Sala La Nova del Castell d'Alaquàs en el següent horari: de dilluns a dissabte de 10 a 14 hores del migdia i de 17 a 21 hores de la nit, i diumenge de 10 a 14 hores.